cyanic-selkie/wikianc huggingface dataset:
দ্বিতীয় লিওপোল্ড (বেলজীয় সম্রাট)
কঙ্গো ফ্রি স্টেট এ লিওপোল্ডের প্রশাসনের সহজাত বৈশিষ্ট্যই ছিল অত্যাচার, নির্যাতন, হত্যা ও কুখ্যাত পদ্ধতিগত বর্বরতা। ১৮৯০ সালে, জর্জ ওয়াশিংটন উইলিয়ামস, কঙ্গো ফ্রি স্টেট এ দ্বিতীয় লিওপোল্ড এর প্রশাসন বর্ণনা করার জন্য ক্রাইমস এগেইন্সট হিউম্যানিটি বা "মানবতার বিরুদ্ধে অপরাধ" বাক্যাংশটি প্রথম ব্যবহার করেন। তৎকালীন কঙ্গোতে, রাবারের কোটা পূরণ করতে না পারলে পুরুষ, মহিলা এবং শিশুদের হাত কেটে ফেলা হতো এবং এর মাধ্যমে লক্ষ লক্ষ কঙ্গোলিয় মানুষ মৃত্যুবরণ করে। এ সম্পর্কিত ঔপনিবেশিক বর্ণনাসমূহে সাধারণত লিওপোল্ডের কারণে যে গণমৃত্যুর ঘটনা ঘটেছিল তার বদলে কঙ্গোতে তার আধুনিকীকরণ কর্মকাণ্ডের উপর অধিক জোর দিতে দেখা যায়।
এই তথ্যসমূহ সেই সময়ে প্রত্যক্ষদর্শীর সাক্ষ্য, একটি আন্তর্জাতিক তদন্ত কমিশন কর্তৃক ঘটনাস্থল পরিদর্শন এবং ১৯০৪ সালের কেসমেন্ট রিপোর্ট দ্বারা প্রতিষ্ঠিত হয়েছে। আধুনিক অনুমান অনুযায়ী, মৃত্যুর সংখ্যা ১০ লক্ষ থেকে থেকে দেড় কোটি, অধিকাংশের মতেই সংখ্যাটি ১ কোটির কাছাকাছি।  কিছু ইতিহাসবিদ এই পরিসংখ্যানের বিরুদ্ধে যুক্তি হিসেবে উপস্থাপন করেন নির্ভরযোগ্য আদমশুমারির অভাব, গুটিবসন্ত এবং আফ্রিকান ট্রাইপানোসোমিয়াসিসের কারণে ব্যাপক মৃত্যুহার এবং রবার শোষণকান্ড পরিচালনার দায়িত্বে মাত্র ১৭৫ জন প্রশাসনিক প্রতিনিধি নিয়োজিত থাকার তথ্য। ১৯০৮ সালে, মৃত্যুর বিবরণ এবং কঙ্গো রিফর্ম অ্যাসোসিয়েশন এবং অন্যান্য আন্তর্জাতিক গোষ্ঠীর চাপের কারণে বেলজীয় সরকার, লিওপোল্ড এর কাছ থেকে কঙ্গোর প্রশাসন ক্ষমতা গ্রহণ করে এবং এর মাধ্যমে নতুন অঞ্চল হিসেবে বেলজিয়ান কঙ্গোর প্রকাশ ঘটে।
প্রারম্ভিক জীবন
লিওপোল্ড ১৮৩৫ সালের ৯ এপ্রিল ব্রাসেলসে জন্মগ্রহণ করেন। তিনি বেলজিয়ামের তৎকালীন সম্রাট প্রথম লিওপোল্ড এবং তার দ্বিতীয় স্ত্রী ফ্রান্সের রাজা লুই ফিলিপের কন্যা লুই অফ অর্লেয়ঁ এর দ্বিতীয় সন্তান। ১৮৪৮ সালের ফরাসি বিপ্লব তার মাতামহ লুই ফিলিপকে যুক্তরাজ্যে পালিয়ে যেতে বাধ্য করে। দ্বিতীয় লিওপোল্ড ও ব্রিটিশ সম্রাজ্ঞী রানি ভিক্টোরিয়া পারিবারিকভাবে সম্পর্কিত, কারণ লিওপোল্ডের পিতা এবং ভিক্টোরিয়ার মাতা পরস্পরের ভাইবোন। ১৮৫০ সালে লুই ফিলিপ মৃত্যুবরণ করেন। লিওপোল্ডের মাতা, তার নিজের পিতার মৃত্যুতে গভীরভাবে প্রভাবিত হন এবং তার স্বাস্থ্যের অবনতি ঘটে। একই বছর তিনি যক্ষ্মায় আক্রান্ত হয়ে মৃত্যুবরণ করেন, যেসময় লিওপোল্ডের বয়স ছিল ১৫ বছর।
প্রারম্ভিক রাজনৈতিক জীবন
লিওপোল্ডের জ্যেষ্ঠ ভাই, পূর্ববর্তী যুবরাজ লুই ফিলিপ, লিওপোল্ডের জন্মের আগের বছর মৃত্যুবরণ করেন। ফলে, লিওপোল্ড তার জন্মের সময় থেকেই বেলজিয়ামের সিংহাসনের উত্তরাধিকারী ছিলেন। নয় বছর বয়সে, লিওপোল্ড ডিউক অফ ব্রাবান্ট উপাধি লাভ করেন এবং সেনাবাহিনীতে সাব-লেফটেন্যান্ট পদে নিযুক্ত হন। তিনি পরিশেষে লেফটেন্যান্ট-জেনারেল পদ লাভ করেন এবং ১৮৬৫ সালে তার সিংহাসনে অধিষ্ঠিত হওয়া অবধি তিনি সেনাবাহিনীতেই দায়িত্বরত থাকেন।
লিওপোল্ড ১৮৫৫ সালে বেলজিয়ান সিনেটে সংখ্যাগরিষ্ঠতা অর্জনের মাধ্যমে সদস্যপদ লাভ করেন। তিনি সিনেটের কার্যক্রমে সক্রিয় আগ্রহ গ্রহণ করেন, বিশেষত বেলজিয়ামের উন্নয়ন এবং এর বাণিজ্য সম্পর্কিত বিষয়ে এবং তিনি এসময় বেলজিয়ামের উপনিবেশসমূহ অধিগ্রহণের জন্য অনুরোধ করতে শুরু করেন। লিওপোল্ড ১৮৫৪ থেকে ১৮৬৫ সাল পর্যন্ত ব্যাপকভাবে বিদেশ ভ্রমণ করেন। এসময় তিনি ভারত, চীন, মিশর এবং আফ্রিকার ভূমধ্যসাগরীয় উপকূলের দেশসমূহ পরিদর্শন করেন। ১৮৬৫ সালের ১০ ডিসেম্বর তার পিতা মৃত্যুবরণ করেন এবং লিওপোল্ড, ১৭ ডিসেম্বর, ৩০ বছর বয়সে সম্রাট হিসেবে শপথ গ্রহণ করেন।
২৯ ফেব্রুয়ারি
ফেব্রুয়ারি ২৯ গ্রেগরীয় বর্ষপঞ্জী অনুসারে কেবল মাত্র অধিবর্ষে ৬০তম দিন। সেক্ষেত্রে বছর শেষ হতে আরও ৩০৬ দিন বাকি।
পটুয়াখালী ওয়ায়েজীয়া কামিল মাদ্রাসা
পটুয়াখালী ওয়ায়েজীয়া কামিল মাদ্রাসা বাংলাদেশের বরিশাল বিভাগের পটুয়াখালী জেলার সদর উপজেলার একটি আলিয়া মাদ্রাসা। মাদ্রাসাটি পটুয়াখালী জেলার অন্যতম প্রধান আলিয়া মাদ্রাসা, এটি টেংরাখালীর পীর সাহেব শাহ মোহাম্মাদ সামসুল হক ১৯৮৫ সালে প্রতিষ্ঠা করেন। বিভিন্ন সময় মাদ্রাসাটি দাখিল থেকে কামিল পরীক্ষার কেন্দ্র হিসাবে ব্যবহৃত হয়ে থাকে। মাদ্রাসার দাখিল ও আলিম স্তর বাংলাদেশ মাদ্রাসা শিক্ষাবোর্ড নিয়ন্ত্রণ করে থাকে এবং মাদ্রাসার ফাজিল ও কামিল স্তর ইসলামি আরবি বিশ্ববিদ্যালয় অধিভুক্ত রয়েছে। এখানে প্রায় ১২০০ শিক্ষার্থী অধ্যয়ন করে, মাদ্রাসার বর্তমান অধ্যক্ষের নাম শাহ মো. নেছারুল হক। মাদ্রাসার সমগ্র ক্যাম্পাস প্রায় ১৮২ শতাংশ জমির উপর প্রতিষ্ঠিত।
ইতিহাস
এই মাদ্রাসাটি পটুয়াখালী জেলা তথা দক্ষিন বাংলার অন্যতম সর্বোচ্চ ধর্মীয় বিদ্যাপীঠ হিসাবে বিবেচিত হয়ে থাকে। এটি সদর উপজেলা থেকে এক কিলোমিটার পূর্বে লোহালিয়া নদীর তীরে অবস্থিত। অত্র অঞ্চলে ইসলামি যথার্থ শিক্ষার বিস্তারে মাদ্রাসাটি প্রতিষ্ঠা করা হয়। মাদ্রাসাটি ১৯৮৫ সালের জানুয়ারি মাসে কার্যক্রম চালু করার পরেই অতি দ্রুত সেপ্টেমর মাসেই সরকারি নথিভুক্ত এমপিও মাদ্রাসার সুযোগ লাভ করে।
২০০৬ সালের পূর্বে আলিয়া মাদ্রাসা মূলত বাংলাদেশ মাদ্রাসা শিক্ষাবোর্ড নিয়ন্ত্রণ করত। এরপরে ২০০৬ সালের ইসলামী বিশ্ববিদ্যালয় আইনের ২০০৬ সালের সংশোধনী মোতাবেক আলিয়া মাদ্রাসার ফাযিল (স্নাতক ডিগ্রি) ও কামিল (স্নাতকোত্তর) কুষ্টিয়া ইসলামী বিশ্ববিদ্যালয়ের অধিভুক্ত হয়। তখন এই মাদ্রাসাটিও ইবি অধিভুক্তি লাভ করে। এরপর ২০১৬ মাদ্রাসাটি ইসলামি আরবি বিশ্ববিদ্যালয়ে স্থানান্তরিত হয়।
চরকি (অনুসন্ধান ইঞ্জিন)
চরকি ছিল বাংলা ও ইংরেজি মাধ্যমে ইন্টারনেটে তথ্য খোঁজার একটি অনুসন্ধান ইঞ্জিন। চরকি স্থানীয় চরকি লিমিটেডের উদ্যোগে শুরু হলেও মালেশিয়াভিত্তিক ভিসি মাইন্ড ইনিশিয়েটিভ কোম্পানি এর পৃষ্ঠপোষকতা করেছিল। এটি ই-কমার্সকে বেশ গুরুত্ব দিয়েছিল। এর মূল লক্ষ্য বাংলাদেশ কেন্দ্রিক ফলাফল দেখানো। চরকি বর্তমানে বন্ধ হয়ে গেছে।
ইতিহাস
২০ এপ্রিল শুরুর সময় এটি ৮০০টি ই-কমার্স সাইট থেকে ৫ লক্ষাধিক পণ্য এবং ৩০টির বেশি সংবাদ ওয়েবসাইট থেকে ৪ লক্ষাধিক নিবন্ধ দেখাতে পারতো। এর মূল বিভাগগুলো ছিল: ওয়েব, পণ্য, সংবাদ, খাবার, চাকরি ও ক্রিকেট। এর তথ্যের উৎস ছিল উইকিপিডিয়া, দেশের শীর্ষস্থানীয় বাংলা ও ইংরেজি সংবাদ ওয়েবসাইট, বাংলা ব্লগ, জাতীয় ই-তথ্যকোষ ও অন্যান্য উৎস। প্রায় ২৩জন কর্মচারী এর সপ্তম মাসে কর্মরত ছিল।
এর সাথে ঘুড়ি নামক একড়ি ই-কমার্স প্ল্যাটফর্ম চালু করে চরকি।
ফায়েজ উদ্দিন আহমেদ
ফয়েজ উদ্দীন আহমেদ ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারী কর্ম কমিশন'-এর জন্য নিয়োগপ্রাপ্ত তৃতীয় চেয়ারম্যান।
কর্ম জীবন
ফয়েজ উদ্দীন ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন'-এর তৃতীয় চেয়ারম্যান; মোঃ মইদুল ইসলামের অবসর গ্রহণের পর ১৯৮২ সালের ২২ ডিসেম্বর তারিখে তিনি চেয়ারম্যান হিসাবে দায়িত্ব লাভ করেন এবং ১৯৮৬ সালের ৩১ মে পর্যন্ত এই পদে অধিষ্টিত থাকেন।
নীল কাওয়া
নীল কাওয়া (বৈজ্ঞানিক নাম: Euploea algea (Godart)) প্রজাতি নিমফ্যালিডি (Nymphalidae) গোত্র ও 'ডানায়িনি' (Danainae) উপ-গোত্রের অন্তর্ভুক্ত মাঝারীর চেয়ে বড় মাপের প্রজাপতি।
সাতনালা ইউনিয়ন
সাতনালা ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ৪২.৫৩ বর্গ কি.মি. (১৬.৪২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৮৩৯ জন। ইউনিয়নটিতে মোট গ্রামের সংখ্যা ৫টি ও মৌজার সংখ্যা ৩টি।
নীল কাওয়া
আকার
প্রসারিত অবস্থায় নীল কাওয়ার ডানার আকার ৯৫-১০৫ মিলিমিটার দৈর্ঘ্যের হয়।
বিস্তার
এই প্রজাতি ভারত এর পশ্চিমবঙ্গ, সিকিম থেকে অরুণাচল প্রদেশ পর্যন্ত, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।
পুরুষ
পুরুষ প্রকারে সামনের ডানার উপরিতল চমকপ্রদ নীলের উজ্জ্বল ছটাযুক্ত চক্‌চকে ঘন কালচে বর্নের। মাঝেমধ্যে কিছু নমুনাতে সেল এর অভ্যন্তরে একটি সাদা ছোপ এবং এক থেকে তিনটি সাদা ডিসকাল ছোপ দেখা যায়। একটি লম্বা এবং চওড়া ব্যান্ড (দাগ) চোখে পড়ে। পিছনের ডানার উপরিপৃষ্ঠ চক্‌চকে ঘন বাদামী এবং নীলের ছটাযুক্ত অংশ সীমিত। টার্মিনাল সাদা ছোট ছোপগুলি অসম্পূর্ন অথবা অনুপস্থিত।
স্ত্রী
স্ত্রী প্রকারে সামনের ডানার উপরিতলে ব্যান্ডটি অনুপস্থিত। ডরসাম সোজা; এছাড়া পুরুষ নমুনার অনুরূপ।
উভয় প্রকারেই ডানার নিম্নতল ঘন বাদামী অথবা কালচে খয়রী বর্নের এবং সাদা ডিসকাল, সাবটার্মিনাল ও টার্মিনাল ছোপযুক্ত।
আচরণ
এই প্রজাতির সামনের ডানা লম্বা এবং সরু, চমৎকার উজ্জ্বল নীল আভাযুক্ত, যার সাহায্যে এই প্রজাতিকে সহজেই সনাক্ত করা সম্ভব। উড়ান অন্যান্য Crow দের ন্যায় ধীর এবং অলস ভঙ্গিমাযুক্ত। এরা ভূমির খুব কাছ দিয়ে ওড়ে। জঙ্গল এবং জলের উৎসের কাছাকাছি উন্মুক্ত চাষ জমিযুক্ত অঞ্চল এদের পছন্দের বাসভূমি । ক্ষতিগ্রস্থ উনভিদের মূল এবং অন্যান্য অংশে এদের দল বেঁধে অবস্থান করে রসপান করতে দেখা যায়। এরা ফুলের মধুপান এবং মাড্‌-পাডল করতে পছন্দ করে। নিচু উচ্চতাবিশিষ্ট পাহাড়ী জঙ্গলে এবং জঙ্গলের কিনারায় ১০০০ মিটার উচ্চতার মধ্যে এদের দেখা যায়। এপ্রিল থেকে জুন, আগস্ট, অক্টোবর এবং নভেম্বর মাসে এদের বিচরণ চোখে পড়ে।
মুক্তস্তন সমতা
thumb|মুক্তস্তন সমতা আন্দোলন, যুক্তরাজ্য ২০১৭ thumb| মুক্তস্তন সমতা হল একটি সাংস্কৃতিক ও রাজনৈতিক আন্দোলন যেখানে মহিলারা প্রকাশ্যে পুরুষদের নগ্নবক্ষ প্রদর্শনের সমান অধিকার দাবি করেন। এছাড়া প্রকাশ্যে স্তন্যদান  এবং মুক্তস্তন সূর্যস্নানের অধিকারও দবি করা হয়ে থাকে। উত্তর আমেরিকায়, মুক্তস্তন সমতা অধিকার সমিতি যেসব মহিলা মুক্তস্তন হওয়ার জন্য অভিযুক্ত হয়েছেন তাদের সাহায্য করে। গো টপলেস সংস্থা এই অসমতা দূরীকরণে জনগণের মনোভাব ও আইনের বিরুদ্ধে নানা প্রদর্শনীর আয়োজন করে থাকে।
সুইডেনে বারা ব্রোস্ট মুক্তস্তন অধিকারকে স্বীকৃতি প্রদানের জন্য সক্রিয়।
সামাজিক ও আইনি মনোভাব
যেসব মহিলা নিজেদের স্তনগ্রন্থি ও অ্যারিওলি অনাবৃত রাখেন তাদেরকে অনেক সমাজ অশিষ্ট ও সামাজিক নিয়মের বিপরীত বলে মনে করে।
কমল রণদিভে
ড.কমল রণদিভে(পুরো নাম কমল জয়সিং রণদিভে) (৮ নভেম্বর ১৯১৭ - ১১ এপ্রিল ২০০১) ছিলেন একজন বিশিষ্ট ভারতীয় সেল জীববিজ্ঞানী তথা কোষ বিজ্ঞানী। কোষ বিজ্ঞান গবেষণায় যিনি ক্যান্সার ও ভাইরাসের মধ্যে সংযোগ অনুসন্ধানে সুবিদিত ছিলেন এবং তার গবেষণা সুদূরপ্রসারী সাফল্য এনে দিয়েছে। তিনিই প্রথম বিজ্ঞানী যিনি স্তন ক্যানসারের সঙ্গে বংশগতভাবে সংযোগ তুলে ধরেন।  তিনি  ইন্ডিয়ান উওমেন সায়েন্টিস্টস অ্যাসোসিয়েশন' (আইডব্লিউএসএ) তথা ভারতীয় মহিলা বিজ্ঞানী সমিতির প্রতিষ্ঠাতা সদস্য ছিলেন। ১৯৬০-এর দশকে, তিনি মুম্বইয়ের ভারতীয় ক্যান্সার গবেষণা কেন্দ্রে ভারতের প্রথম টিস্যু কালচার গবেষণাগার প্রতিষ্ঠা করেন।
১৯৬০-এর দশকে, তিনি মুম্বইয়ের ভারতীয় ক্যান্সার গবেষণা কেন্দ্রে ভারতের প্রথম টিস্যু কালচার গবেষণাগার প্রতিষ্ঠা করেন ।
জন্ম ও শিক্ষা জীবন
কমল রণদিভে ১৯১৭ খ্রিস্টাব্দের ৮ই নভেম্বর পুনেতে জন্মগ্রহণ করেন। তার পিতা জীববিজ্ঞানী শান্তাবাই দিনকর সামার্থ ছিলেন পুনের ফার্গুসন কলেজের অধ্যাপক এবং মাতা ছিলেন শান্তাবাই দিনকর সামার্থ।  তার পিতা চাইতেন তার তার সমস্ত সন্তান সুশিক্ষিত হোক এবং বিশেষকরে মেধাবী কমল যেন চিকিৎসা বিজ্ঞান নিয়ে পড়াশোনা করে একজন সুচিকিৎসক হন। সেইমত পুনের হুজুরপাগা হাইস্কুলে পড়াশোনার পর  তিনি ফার্গুসন কলেজে জীববিজ্ঞান নিয়ে স্নাতকস্তরে ভর্তি হন এবং ১৯৩৪ খ্রিস্টাব্দে  স্নাতক হন। এরপর তিনি পুনের কৃষি কলেজ থেকে ১৯৪৩ খ্রিস্টাব্দে সাইটোজেনেটিক্সে  স্নাতকোত্তর ডিগ্রী লাভ করেন। ইতিমধ্যে ১৯৩৯ খ্রিস্টাব্দের ১৩ই মে তিনি গণিতজ্ঞ জে টি রণদিভেকে বিবাহ করে মুম্বই চলে যান। তাদের এক সন্তান অনিল জয়সিংহ রণদিভে
বোম্বাইতে অবস্থানকালে তিনি টাটা মেমোরিয়াল হাসপাতালে কাজ করতেন। সেই সাথে তিনি ইন্ডিয়ান ক্যান্সার রিসার্চ সেন্টার (আই সি আর সি)-এর প্রতিষ্ঠাতা বিখ্যাত প্যাথলজিস্ট ভি.আর.খানোলকারের অধীনে গবেষণা করে বোম্বে ইউনিভার্সিটি থেকে ১৯৪৯ খ্রিস্টাব্দে পিএইচডি ডিগ্রী লাভ করেন।  ড.খানোলকার তাকে আমেরিকান ইউনিভার্সিটি থেকে ফেলোশিপ নিতে উৎসাহিত করেন এবং তিনি জর্জ অটো গে'র অধীনে  টিস্যু কালচার নিয়ে নতুন গবেষণা (HeLa নামক অমর কোষ বিষয়ে) করে পোস্টডক্টরাল ফেলোশিপ লাভ করেন ম্যারিল্যান্ডের বাল্টিমোরস্থিত জনস হপকিন্স বিশ্ববিদ্যালয় থেকে।
কর্মজীবন
দেশে ফিরে তিনি পুনরায় যোগ দেন ইন্ডিয়ান ক্যান্সার রিসার্চ সেন্টারে এবং সিনিয়ার রিসার্চ অফিসার হিসাবে কর্মজীবন শুরু করেন। তিনি বোম্বেতে এক্সপেরিমেন্টাল বায়োলজি ল্যাবরেটরি এবং টিস্যু কালচার ল্যাবরেটরি প্রতিষ্ঠায় গুরুত্বপূর্ণ ভূমিকা পালন করেন। ১৯৬৬ খ্রিস্টাব্দ থেকে ১৯৭০ খ্রিস্টাব্দ পর্যন্ত তিনি ভারতীয় ক্যান্সার গবেষণা কেন্দ্রের অস্থায়ী  পরিচালকের দায়িত্ব পালন করেন  ১৯৬০ এর দশকের গোড়ার দিকে, তিনি মুম্বইয়ের ভারতীয় ক্যান্সার গবেষণা কেন্দ্রে ভারতের প্রথম টিস্যু কালচার গবেষণাগার প্রতিষ্ঠা করেন। ফলে জীববিজ্ঞান এবং রসায়নের ক্ষেত্রে কার্সিনোজেনেসিস, সেল বায়োলজি এবং ইমিউনোলজিতে নতুন গবেষণার পথ প্রশস্ত হয়। তার কর্মজীবনে অন্যতম কৃতিত্ব হল-  ক্যান্সারের প্যাথোফিজিওলজির উপর গবেষণা যা লিউকেমিয়া, স্তন ক্যান্সার এবং খাদ্যনালী ক্যান্সারের মতো রোগের কারণগুলির অনুসন্ধান সফল হয় এবং সুদূরপ্রসারী হয়। তা গবেষণার  আরেকটি উল্লেখযোগ্য প্রাপ্তি ছিল ক্যান্সার এবং হরমোন এবং টিউমার ভাইরাস সম্পর্কের সংবেদনশীলতার এক সংযোগ খুঁজে বের করা। কুষ্ঠ টিকা বিবর্তন এর সাথে সম্পর্কিত ব্যাকটেরিয়া তার মৌলিক গবেষণা ফলে ছিল কুষ্ঠ ।  তিনি ভারতীয় নারী বিজ্ঞানীদের ক্যান্সার গবেষণায় বিশেষ করে নারী ও শিশুদের মধ্যে ক্যান্সারের বিষয়ে কাজ করার জন্য তিনি সচেষ্ট  ছিলেন। এরকম একটি প্রজেক্ট ছিল শিশুদের অধ্যয়ন সংক্রান্ত "ইমিউনোহেমাটোলজি অফ ট্রাইবাল ব্লাড" এর উপর।
গবেষণায় বিশেষ অবদান
কমল রণদিভে  যখন বোম্বেতে টাটা মেমোরিয়াল ক্যান্সার হাসপাতালে কর্মরত ছিলেন প্যাথলজি বিভাগে  গবেষণার যে  বিবরণী ১৯৪৫ খ্রিস্টাব্দের ফেব্রুয়ারি  প্রস্তুত করেন তা ছিল - স্তন ক্যানসারের সংবেদনশীলতা লক্ষ্য করতে  চারটি প্রজাতির স্বাভাবিক স্তন্যপায়ী ইঁদুরের উপর তুলনামূলক রূপবিদ্যা খতিয়ে দেখার রিপোর্ট। রিপোর্ট করেছিলেন যা বিশেষ মনোযোগ আকর্ষণ করেছিল। এটিতে বংশগতি,  সন্তানের জন্মদান, হিস্টোলজিকাল গঠন এবং অন্যান্য কারণগুলির সাথে রোগের প্রত্যক্ষ যোগ বা সম্পর্ক স্থাপনের চেষ্টা ছিল। শিশুদের মধ্যে ম্যালিগন্যান্সির জেনেরিক উৎসের এবং রক্তের অস্বাভাবিক অবস্থা, যা ডিসক্রেশিয়াস নামে পরিচিত তারও বিশেষ উল্লেখ ছিল
কমল রণদিভে ১৯৮৯ খ্রিস্টাব্দে  আহমেদনগরে সত্য নিকেতন নামে এক স্বেচ্ছাসেবী সংগঠনের সাহায্যে মহারাষ্ট্রের আকোলা নামক এক তালুকে উপজাতি সম্প্রদায়ের  শিশুদের অপুষ্টি নিয়ে এক সমীক্ষায় নমুনা সংগ্রহ করেন।
তিনি  ভারতীয় মহিলা সমিতির তত্ত্বাবধানে সরকারী স্পনসরকৃত প্রকল্পের মাধ্যমে রাজপুর এবং আহমেদনগরের নিকটবর্তী গ্রামে মহিলাদের স্বাস্থ্য ও চিকিৎসার বিষয়ে পরামর্শও দিতেন ।।
পুরস্কার ও সম্মাননা
কমল রণদিভে চিকিৎসা বিজ্ঞানে অবদানের জন্য ১৯৮২ খ্রিস্টাব্দে ভারত সরকারের তৃতীয় সর্বোচ্চ নাগরিক সম্মাননা  পদ্মভূষণ লাভ করেন ১৯৬৪ খ্রিস্টাব্দে ইন্ডিয়ান মেডিক্যাল কাউন্সিলের থেকে স্বর্ণপদক ও ১৫ হাজার টাকার নগদ সম্বলিত প্রথম রৌপ্য জয়ন্তী রিসার্চ পুরস্কার পান  ১৯৬৪ খ্রিস্টাব্দেই মাইক্রো-বায়োলজিতে বিষয়ে অবদানের জন্য জি.জে.ওয়াতুমুল ফাউন্ডেশন পুরস্কারে ভূষিত হন।।
তিনি ইন্ডিয়ান কাউন্সিল অফ মেডিকেল রিসার্চ (ICMR) এর একজন ইমেরিটাস মেডিকেল সায়েন্টিস্ট ছিলেন। তিনি ৮৩ বছর বয়সে ১১ এপ্রিল ২০০১ পরলোকগমন
২০২১ খ্রিস্টাব্দের ৮ই নভেম্বর  কমল রণদিভের ১০৪ তম জন্মবার্ষিকীতে গুগল ডুডলের মাধ্যমে  শ্রদ্ধা জানায়।
নাইকি
নাইকি ইনকর্পোরেশন বিশ্বব্যাপী খেলাধুলার সামগ্রী প্রস্তুতকারী প্রতিষ্ঠান। এর সদর-দফতর মার্কিন যুক্তরাষ্ট্রে অবস্থিত।
এলাপিডি
এলাপিডি (Elapidae), বা এলাপিড হচ্ছে গ্রীষ্মমণ্ডলীয় ও নাতিশীতোষ্ণ অঞ্চলে প্রাপ্ত বিষধর সাপসমূহের একটি পরিবার। এর মূল বিস্তৃতি ভারত মহাসাগরীয় ও প্রশান্ত মহাসাগরীয় অঞ্চলে। এলাপিড (Elapid) শব্দটি এসেছে গ্রিক শব্দ থেকে, যার বাংলা অর্থ সমুদ্রের মাছ; ইংরেজি: । এদের আকৃতির একটি বিস্তৃত সীমা আছে, এবং সেটা মাত্র ১৮ সেন্টিমিটার দৈর্ঘের ড্রাইসডালিয়া (Drysdalia) থেকে ৬ মিটার লম্বা শঙ্খচূড়ও হতে পারে। এখন পর্যন্ত এই পরিবারভুক্ত ৬১টি গণ এবং ৩২৫টি প্রজাতি কথা জানা যায়
ভূ-তাত্ত্বিক বিস্তৃতি
ভূ-পৃষ্ঠে ইউরোপ ব্যতীত সমগ্র গ্রীষ্মমণ্ডলীয় ও নাতিশীতোষ্ণ অঞ্চল জুড়েই এলাপিডি পরিবারভুক্ত সাপের বিস্তৃতি লক্ষ্য করা যায়। আর এই পরিবারভুক্ত সামুদ্রিক সাপসমূহ মূলত দেখা যায় ভারত মহাসাগর ও দক্ষিণ পশ্চিম প্রশান্ত মহাসাগরীয় অঞ্চলে। ব্যতিক্রমীভাবে এই পরিবারভুক্ত পেলামিস প্লাটুরাস (Pelamis platura) সাপের উপস্থিতি প্রশান্ত মহাসাগর পেরিয়ে মধ্য ও দক্ষিণ আমেরিকাতেও দেখা যায়।
সৈরিতি বন্দ্যোপাধ্যায়
সৈরিতি বন্দ্যোপাধ্যায় একজন ভারতীয় অভিনেত্রী। তিনি মূলত বাংলা টেলিভিশনের ধারাবাহিক ও বাংলা সিনেমায় অভিনয় করেন।
ব্যক্তিগত জীবন
ক্যারিয়ারে ভালো অবস্থায় থাকাকালীন সময়ে তিনি ২০১৪ সালের ২৭ নভেম্বর তিনি রোহিত ঝাকে বিয়ে করেন। ২০২০ সালের জুন মাসে তিনি এক কন্যা সন্তানকে জন্ম দেন । মেয়ের নাম রাখা হয় দিবিজা।
পেশা
তিনি মডেলিং দিয়ে ক্যারিয়ার শুরু করেন। তিনি ফেমিনা মিস ইন্ডিয়া ২০১৬ কলকাতায় ভিজিটর হিসেবে হাজির হয়েছিলেন। তার প্রথম টিভি ব্যবসা ছিল ফোর্ড ইকো স্পোর্টের।
তার অভিনয় জীবন শুরু হয় স্টার জলসার ‘ঠিক যেন লাভ স্টোরি’ ধারাবাহিক দিয়ে । এরপরে তিনি কালার্স বাংলা নাগলীলায় অভিনয় করে ব্যাপক জনপ্রিয় হন । পরবর্তীতে তিনি জি বাংলার ‘বাক্সবদল’ ধারাবাহিকে অভিনয় করেন। এরপর তিনি কালার্স বাংলা নিশির ডাক ধারাবাহিকে অভিনয় করেন । কিন্তু  গর্ভবতী হওয়ার জন্য তিনি মাঝেই ধারাবাহিকটি ছেড়ে দেন । তিনি স্টার জলসার দেশের মাটি (টেলিভিশন ধারাবাহিক) ধারাবাহিকে গুরুত্বপূর্ণ চরিত্রে অভিনয় করবেন । এতে তিনি কিয়ানের তুতো দিদির চরিত্রে অভিনয় করবেন।
কালাসিন প্রদেশ
থাম্ব|250x250পিক্সেল| কালাসিনে সিডিকার সহ খাবার বিক্রেতা মোটরবাইক কালাসিন ( กาฬสินธุ์ ,  ) থাইল্যান্ডের ছিয়াত্তর প্রদেশগুলির মধ্যে একটি ( চাংওয়াত ) উত্তর-পূর্ব-পূর্ব থাইল্যান্ডে অবস্থিত যা ইসান নামে পরিচিত। প্রদেশটি চাংওয়াত কালাসিন প্রতিষ্ঠা আইন, বে ২৪৯০ (১৯৪৭) প্রতিষ্ঠিত হয়েছিল এবং এটি ১৯৪৭ সালের ১ অক্টোবর অস্তিত্ব লাভ করে। প্রতিবেশী প্রদেশগুলি হ'ল (উত্তর ঘড়ির কাঁটার দিক থেকে) সাকন নাখন, মুকদাহান, রই এট, মহা সরখম, খোন কাএন এবং উদন থানি ।
ভূগোল
প্রদেশের বেশিরভাগ অংশ পাহাড়ী আড়াআড়ি দ্বারা আচ্ছাদিত। কালাসিন শহরটি ১৫২ মিটার উচ্চতায় রয়েছে। উত্তরে লাম পাও বাঁধটি ১৯৬৩-১৯৬৮ সালে নির্মিত। এটি বন্যা প্রতিরোধ ও কৃষিক্ষেত্রের জন্য ১,৪৩০ মিলিয়ন m³ জল সঞ্চয় করে। লাম পাও জলাশয়টি কার্যকরভাবে প্রদেশের উত্তরাঞ্চলকে অর্ধেক অংশে কেটে দেয়, তবে সেখানে পূর্বের সাহাটখান জেলাটিকে পশ্চিমে নং কুং সি জেলার সাথে সংযুক্ত গাড়ি ফেরি রয়েছে, যা রাস্তা দিয়ে যাত্রা থেকে এক ঘণ্টা অবধি সময় সাশ্রয় করে। জলাশয়ের উত্তর-পশ্চিম খাঁড়ায় একটি সড়ক সেতু পশ্চিমে বান ডং ব্যাং গ্রামকে পূর্বে ওয়াং সাম মো জেলার জেলা শহরের সাথে সংযুক্ত করে। যদিও ব্রিজটি বেশ কয়েক বছর আগে নির্মিত হয়েছিল (২০০০-পূর্ববর্তী) এটি কোনও বাণিজ্যিকভাবে উপলব্ধ রাস্তার মানচিত্রে বৈশিষ্ট্যযুক্ত নয় (২০০৬)।
ফু ফান পর্বতশ্রেণীটি সখন নাখোন প্রদেশের সীমানা চিহ্নিত করে, যার একটি অংশ জাতীয় উদ্যান হিসাবে সংরক্ষণ করা হয়েছে।
কলাসিন থাইল্যান্ডের বৃহত্তম ডাইনোসর সাইট ফু কুম কম (সাহাটখান জেলা) -এ পাওয়া ডাইনোসর জীবাশ্মের জন্য পরিচিত। জীবাশ্মগুলির বেশিরভাগটি ১২০ মিলিয়ন বছর আগের এবং সওরোপড  প্র জাতির।
অর্থনীতি
কালাসিন হ'ল একটি কৃষিক্ষেত্র যা আঠালো চাল এবং অন্যান্য নগদ শস্য যেমন ম্যানিয়োক (কাসাভা) এবং আখ উৎপাদন করে। পরিবারগুলি এই প্রয়োজনীয় গ্রামীণ অঞ্চলে সাধারণত দরিদ্র এবং ঝুড়ি এবং অঞ্চলটি খ্যাতিমান যার জন্য রেশম উৎপাদন করে শেষ হয়। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (May 2019)">উদ্ধৃতি প্রয়োজন  ]
ইতিহাস
প্রত্নতাত্ত্বিক খনন থেকে দেখা যায় যে প্রায় ১, ০০০ বছর আগে লওা উপজাতি এই অঞ্চলে বাস করত। প্রথম সরকারী শহরটি ১৭৯৩ সালে প্রতিষ্ঠিত হয়েছিল।
বিশ শতকের গোড়ার দিকে রাজা পঞ্চম রাজার রাজত্বকালে থিসাফিবান সংস্কারকালে এই শহরটি ( মুয়াং ) একটি প্রদেশে উন্নীত হয়। ১৯৩৩ সালে, যখন দেশটি বিশাল অর্থনৈতিক হতাশার মুখোমুখি হয়েছিল, তখন এই প্রদেশটি দেশটির আর্থিক বোঝা কমাতে মহা সরখম প্রদেশ দ্বারা একটি জেলা হিসাবে অনুর্বর হয়ে পড়েছিল এবং কালাসিন ১৬ বছর ধরে মহা সরখমের উপর নির্ভরশীল ছিল। মহা মন্দা এবং দ্বিতীয় বিশ্বযুদ্ধের পরে ১৯৪৭ সালে এটি আবার একটি প্রদেশে পরিণত হয়।
প্রতীক
প্রদেশের সিলটি ফু ফান পর্বতমালার সামনে একটি পুকুর দেখায় যা প্রদেশের সীমানা গঠন করে। পুকুরের জল কালো, কারণ কালাসিন নামের অর্থ "কালো জল"। বড় মেঘের পাশাপাশি জল প্রদেশের উর্বরতার প্রতীক।
প্রাদেশিক লোগো এবং ল্যান্ডমার্কটি হ'ল ইট দিয়ে তৈরি অষ্টভুজাকৃতির আকারের শেদি, ফ্রে থ্যাট ইয়াকু।
প্রাদেশিক ফুলটি পেয়ারাম বা মিষ্টি শোরিয়া ( শোরিয়া রক্সবার্গী ) এবং প্রাদেশিক গাছটি সা-মা-সান ( ক্যাসিয়া গারেটিয়ানা )।
প্রশাসনিক বিভাগ
থাম্ব|300x300পিক্সেল| 18 জেলার মানচিত্র প্রদেশটি ১৮ টি জেলায় বিভক্ত ( এম্পোস )। জেলাগুলি আরও ১৩৪ টি মহকুমা ( টাম্বন ) এবং ১,৫০৯ টি গ্রামে ( মুবাঁ ) বিভক্ত ।
স্থানীয় সরকার
২ নভেম্বর ২০১৮ পর্যন্ত : একটি কালাসিন প্রাদেশিক প্রশাসন সংস্থা ( ওঙ্গকান বোরিহান সুয়ান চাংওয়াত ) এবং প্রদেশের ৯ টি পৌরসভা ( থিসাবন ) অঞ্চল। কালাসিন এবং বুয়া খাও শহরের ( থিসাবান মুয়াং ) স্থিতি রয়েছে। আরও ৭৭ মহকুমা পৌরসভা ( থিসাবান তম্বন )। অ-পৌরসভা অঞ্চলগুলি ৭১ সাবস্টিস্ট্রিক্ট প্রশাসনিক সংস্থা - এসএও দ্বারা পরিচালিত হয় ( অনকান বোরিহান সুব তম্বন )।
আমিনুল ইসলাম সরকার
আমিনুল ইসলাম সরকার পিন্টু বাংলাদেশের বগুড়া জেলার রাজনীতিবিদ, মুক্তিযোদ্ধা ও বগুড়া-৭ আসনের সাবেক সংসদ সদস্য।
প্রাথমিক জীবন
আমিনুল ইসলাম সরকার বগুড়া জেলায় জন্মগ্রহণ করেন।
রাজনৈতিক জীবন
সরকার একজন মুক্তিযোদ্ধা। তিনি জাতীয় পার্টি (এরশাদ) থেকে জাতীয় পার্টি (মঞ্জু) হয়ে আবার জাতীয় পার্টিতে যোগদেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে বগুড়া-৭ আসন থেকে সংসদ সদস্য নির্বাচিত হন।
১৯৯১ সালের পঞ্চম ও ১২ জুন ১৯৯৬ সালের সপ্তম সংসদ নির্বাচনে জাতীয় পার্টি (এরশাদ) থেকে মনোনয়ন নিয়ে ও ২০১৪ সালের দশম জাতীয় সংসদ নির্বাচনে জাতীয় পার্টি (মঞ্জু) থেকে প্রার্থী হয়ে বগুড়া-৭ আসন থেকে পরাজিত হয়েছিলেন।
শেখর বসু
শেখর বসু  (Sekhar Basu) (২০ সেপ্টেম্বর, ১৯৫২ - ২৪ সেপ্টেম্বর, ২০২০) ভারতের একজন প্রসিদ্ধ পরমাণু বিজ্ঞানী। ভারতের ভাবা পরমাণু গবেষণা কেন্দ্রের প্রাক্তন অধিকর্তা, পরমাণু শক্তি মন্ত্রকের সচিব ও দেশের পারমাণবিক শক্তি কমিশনের প্রাক্তন চেয়ারম্যান। পরমাণু শক্তিতে দেশকে স্বনির্ভর করার অন্যতম কারিগর ছিলেন তিনি।
জন্ম ও শিক্ষাজীবন
শেখর বসুর জন্ম ১৯৫২ খ্রিস্টাব্দের ২০ শে সেপ্টেম্বর ভারতের বিহার রাজ্যের মজঃফরপুরে। বিদ্যালয়ের পড়াশোনা কলকাতার বালিগঞ্জ গভর্নমেন্ট হাই স্কুলে। বিদ্যালয়ের পাঠ শেষে চলে যান মুম্বইতে। ১৯৭৪ খ্রিস্টাব্দে মেক্যানিক্যাল ইঞ্জিনিয়ারিং-এ স্নাতক হন মুম্বই বিশ্ববিদ্যালয় অধীনস্থ বীরমাতা জিজাবাই টেকনোলজিক্যাল ইনস্টিটিউট হতে।
কর্মজীবন
এর পরে তিনি যোগ দেন ভাবা অ্যাটমিক রিসার্চ সেন্টারের প্রশিক্ষণ স্কুলে। এক বৎসর পরে ১৯৭৫ খ্রিস্টাব্দে রিঅ্যাক্টর ইঞ্জিনিয়ারিং বিভাগে গবেষণায় যুক্ত হন। দেশের প্রথম পরমাণু শক্তিচালিত সাবমেরিন 'আইএনএস অরিহন্ত'-এর মূল স্থপতি তিনি। পরমাণু গবেষক হিসেবে তিনিই ওই সাবমেরিনের জটিল রিঅ্যাক্টরগুলি তৈরি করেছিলেন।এছাড়া শুধু গবেষণার কাজ নয়, তার মেধা ও পরিশ্রম তাঁকে পরবর্তীকালে ভাবা অ্যাটমিক রিসার্চ সেন্টারের অধিকর্তার পদে অধিষ্ঠিত করেছিল। কিন্তু তার দায়িত্ব ছিল আরও অনেক বড়। তাই পরমাণু শক্তি কমিশনের চেয়ারম্যান পদের দায়িত্ব পাওয়ার পরই ভাবা অ্যাটমিক রিসার্চ সেন্টারের অধিকর্তার পদ ছেড়ে দেন তিনি। এখানেই শেষ হয় না তার কর্মজীবন। জীবনের শেষ পর্যন্ত পরমাণু শক্তি নিয়ে গবেষণার কাজে নিজেকে নিয়োজিত রেখেছিলেন শেখর বাবু। দেশের পরমাণু শক্তিমন্ত্রকের সচিব পদও অলংকৃত করেছিলেন তিনি। এই পরমাণু শক্তি মন্ত্রকে থাকাকালীনই তিনি 'সার্ন'-এর প্রকল্পে ভারতের অংশগ্রহণের বিষয়টি নিয়ে আলোচনায় এবং মহাকর্ষীয় তরঙ্গ অনুসন্ধান সংক্রান্ত প্রকল্প 'লাইগো'-তেও গুরুত্বপূর্ণ ভূমিকা পালন করেন। পরে দেশে পরমাণু বর্জ্য নিষ্কাষণের নতুন পদ্ধতি উদ্ভাবন ও বিভিন্ন পরমাণু চুল্লি নির্মাণেও গুরুত্বপূর্ণ অবদান রেখে গেছেন তিনি।
সম্মাননা
কর্মক্ষেত্রে অসামান্য অবদান ও সাফল্যে তিনি ২০০২ খ্রিস্টাব্দে ইন্ডিয়ান নিউক্লিয়ার সোসাইটি পুরস্কার এবং ২০০৬ ও ২০০৭ খ্রিস্টাব্দে পর পর আণবিক শক্তি কমিশনের বিভাগীয় পুরস্কার লাভ করেন। আর জীবনব্যাপী গবেষণার স্বীকৃতি স্বরূপ ২০১৪ খিস্টাব্দে ভারত সরকারের বেসামরিক সম্মান 'পদ্মশ্রী' লাভ করেন। এছাড়া তিনি ইন্ডিয়ান ন্যাশনাল একাডেমির ফেলো ছিলেন। কলকাতার যাদবপুর বিশ্ববিদ্যালয় তাঁকে সাম্মানিক ডি.লিট প্রদান করে ২০১৩ খ্রিস্টাব্দে।
জীবনাবসান
কিডনির সমস্যায় পরমাণু বিজ্ঞানী শেখর বসু ভুগছিলেন এবং কিডনির সমস্যায় ভর্তিও হয়েছিলেন কলকাতার মেডিকা হাসপাতালে। পরে তার করোনা রিপোর্ট পজিটিভ আসে এবং শেষে কোভিড-১৯ এ আক্রান্ত হয়ে তিনি ৬৮ বৎসর বয়সে ২০২০ খ্রিস্টাব্দের ২৪ শে সেপ্টেম্বর বৃহস্পতিবার ভোরে পরলোক গমন করেন।
কুয়েতে নারীদের ভোটাধিকার
কুয়েতে নারীদের ভোটাধিকার দেওয়ার প্রথম বিলটি ১৯৬৩ সালে সংসদে উত্থাপিত হয়। রক্ষণশীলদের চাপের কারণে এটি শেষ পর্যন্ত বাতিল হয়। ১৯৮৫-১৯৮৬ সালে বিলগুলি অস্বীকার করা অব্যাহত থাকে। ইরাক-ইরান যুদ্ধে কুয়েত ব্যাপকভাবে জড়িয়ে পড়ে। নারীরা তাদের পরিবার ও সমাজকে কার্যকরী রাখার জন্য স্বীকৃতি দাবি করতে শুরু করে। ফলে পার্লামেন্ট সম্মত হয়ে ১৯৯৩ সালে পারস্য উপসাগরের প্রথম মহিলা রাষ্ট্রদূত হিসাবে নিযুক্ত দেয়। ১৯৯৬ সালে ভোটাধিকারের জন্য ৫০০ নারী এক ঘন্টার জন্য কাজ বন্ধ করে দেয় এবং পরবর্তী ৬ বছর ধরে বিক্ষোভ চলতে থাকে। ১৯৯৯ সালের মে মাসে আমির একটি ডিক্রি জারি করে, যা নারীদের ভোটাধিকার ও  নির্বচনী পদে নির্বাচন করার অধিকার প্রদান করে। তবে ৬ মাস পরে সংসদ এটিকে আবার বাতিল করে দেয়।
২০০৩ সালের নির্বাচনে নারীরা নকল ব্যালট তৈরি করে "শত শত নারীকে প্রকৃত প্রার্থীদের প্রতীকী ভোট দেওয়ার অনুমতি দেয়।" ২০০৫ সালের মার্চ মাসে কুয়েতের পার্লামেন্টকে এক হাজার মানুষ ঘিরে ফেলে এবং ১৭ মে কুয়েতি নারীদের ভোটাধিকার ও নির্বাচনে দৌড়ানোর অধিকার প্রদান করে একটি বিল পাস করে। বিলটির পক্ষে পড়ে ৩৭টি ভোট এবং বিপক্ষে পড়ে ২১ টি ভোটে । চার বছর পর, ২০০৯ সালের মে মাসে সাধারণ নির্বাচনে পঞ্চাশটি আসনের মধ্যে চারজন নারী সংসদীয় আসনে জয়লাভ করে। যদিও এটি ২০১৩ সালের নির্বাচনের মধ্যে পার্লামেন্টের ৮% ছিল। বর্তমান সংসদে কোন নারী নির্বাচিত হয়নি এবং সর্বশেষ নির্বাচিত মহিলা ২০১৪ সালের মে মাসে পদত্যাগ করেন। সাফা আল হাশেম ২০১২ ও ২০১৬ সালে কুয়েতের পার্লামেন্টে পরপর দুইবার নির্বাচিত প্রথম এবং একমাত্র নারী সাংসদ ছিলেন। ২০২০ সালের নির্বাচনে তিনি আসন হারান।
ইতিহাস
১৯১৬ সালে কুয়েত স্বাধীনতা লাভের পর কুয়েত পার্লামেন্ট নতুন আইন পাস করে। এ আইনে ১৯২০ সালের আগে ২১ বছরের বেশি বয়সী পুরুষ যাদের পরিবার কুয়েতে বসবাস করত তাদের ভোট সীমিত করে। কুয়েতের বিভিন্ন বিশ্ববিদ্যালয়ে প্রথম স্নাতক শ্রেণীর নারীরা ১৯৬৩ সালে মহিলা সাংস্কৃতিক ও সামাজিক সমাজ গঠনের জন্য একত্রিত হন। তাদের লক্ষ্য ছিল নারীদের সমস্যা সম্পর্কে সচেতনতা বৃদ্ধি করা, কিন্তু আরো গুরুত্বপূর্ণ ছিল কুয়েতি নারীদের উৎসাহিত করা এবং তাদের সফল হওয়ার সুযোগ দেওয়া। কুয়েতি নারীরা তাদের নিকটবর্তী প্রতিবেশী দেশের তুলনায় অনেক বেশি স্বাধীনতা পায়, যেমন উচ্চশিক্ষায় প্রবেশাধিকার।
১৯৮৫ এবং ২০০৫ সালে নারীদের ভোটাধিকার
২০০৫ সালে নারীদের অন্তর্ভুক্ত করার জন্য ভোটাধিকার প্রয়োগ সম্প্রসারিত করা হয। ১৯৮৫ সালে কুয়েতে প্রথম ভোটের প্রচলন হয়। এই অধিকার পরে অপসারণ করা হয়। ২০০৫ সালে কুয়েতি নারীদের পুনরায় ভোটাধিকার প্রদান করা হয়।
নারীদের ভোটাধিকার আন্দোলন
১৯৭৩ সালে পার্লামেন্টে একটি বিল উত্থাপিত হয়। এতে নারীদের ভোটাধিকার এবং নির্বাচিত পদে দৌড়ানোর অধিকার দেয়। শেষ পর্যন্ত রক্ষণশীলদের চাপের কারণে বিলটি বাতিল হয়ে যায়। ১০ বছরেরও বেশি সময় পরে ১৯৮৪ সালে, বর্তমান আমির (জাবের সাবাহ) এবং প্রধানমন্ত্রী (ক্রাউন প্রিন্স সাদ সাবাহ) ঘোষণা করেন যে তারা নারীদের ভোটাধিকার বিলের পক্ষে। তবে এটা মিথ্যা কথা ছিল। কেননা ১৯৮৫ এবং ১৯৮৬ এর মধ্যে তারা বিভিন্ন বিল অস্বীকার করা অব্যাহত রাখে। এটি পরিবর্তন না হওয়া পর্যন্ত সরকারের সর্বোচ্চ পদে একজন কুয়েতী মহিলা সহকারী সচিবের পদে থাকতে পারতেন। ১৯৮০ এবং ১৯৯০ এর দশকের শেষের দিকে, কুয়েত তখন ইরাক-ইরান যুদ্ধে ব্যাপকভাবে জড়িত হয়ে পড়ে। যুদ্ধে জড়িত হওয়ার সাথে সাথে নারীদের জন্য হাসপাতালের স্বেচ্ছাসেবক হওয়া এবং তাদের পরিবারের জন্য খাদ্য ও প্রয়োজনীয় সামগ্রী পাঠানো অপরিহার্য হয়ে ওঠে। এ সময় নারীরা তাদের প্রচেষ্টার জন্য স্বীকৃতি দাবি করে। পার্লামেন্ট সম্মত হয়ে ১৯৯৩ সালে প্রথম একজন নারীকে পারস্য উপসাগরে রাষ্ট্রদূত হিসাবে নিযুক্ত দেয়। ১৯৯৯ সালের মে মাসে, বর্তমান আমীর একটি ডিক্রি জারি করেন যা নারীদের ভোট দেওয়ার এবং নির্বাচন পদে দৌড়ানোর অধিকার দেয়, তবে কুয়েতি সংবিধানের অধীনে পার্লামেন্ট আমিরকে প্রত্যাখ্যান ও ক্ষমতাচ্যুত করার অনুমতি দেয় এবং তা তারা করে। ৬ মাসের জন্য নারীদের ভোটাধিকার ছিল। দুর্ভাগ্যক্রমে, আমিরকে ক্ষমতাচ্যুত করার আগে এই সময়ের মধ্যে কোনও নির্বাচন শোনা যায়নি। এরপর আন্দোলন গতি পেতে শুরু করে। ১৯৯৬ সালে প্রথম অহিংস বিক্ষোভ শুরু হয় এবং ৫০০ নারী তাদের ভোটাধিকার অধিকারে সংহতি দেখানোর জন্য এক ঘন্টা কাজ বন্ধ করে দেয়। পরবর্তী ৬ বছর ধরে ছোট বিক্ষোভ চলতে থাকে। ২০০২ সালে কয়েকজন কুয়েতী নারী ভোটার নিবন্ধন কেন্দ্রের বাইরে প্রতিবাদ করার সিদ্ধান্ত নেয়। পরিস্থিতি ক্রমাগত বাড়তে থাকে। ২০০৩ সালের নির্বাচনে নারীরা নকল ব্যালট তৈরি করেন যা "শত শত নারীকে প্রকৃত প্রার্থীদের প্রতীকী ভোট দেওয়ার অনুমতি দেয়।" ২০০৫ সালের মার্চ মাসে, ভোটাধিকার প্রয়োজনকে আরও শক্তিশালী করার জন্য কুয়েতের পার্লামেন্টকে এক হাজার মানুষ ঘিরে ফেলে। ২০০৫ সালের ১৭ মে কুয়েতের নারীদের ভোটাধিকার এবং নির্বাচিত অফিসে দৌড়ানোর অধিকার প্রদান করে একটি বিল পাস হয়, পক্ষে পড়ে ৩৭ ভোট এবং বিপক্ষে পড়ে ২১ ভোট। চার বছর পর, ২০০৯ সালের মে মাসে, সাধারণ নির্বাচনে পঞ্চাশটি আসনের মধ্যে চারজন মহিলা সংসদীয় আসনে জয়লাভ করে। যদিও এটি ২০১৩ সালের নির্বাচনের মধ্যে পার্লামেন্টের ৮% ছিল । বর্তমান সংসদে কোন নির্বাচিত নারী  নাই এবং ২০১৪ সালে সর্বশেষ নির্বাচিত মহিলা মে মাসে পদত্যাগ করেন।
তৃতীয় জাতীয় সংসদ
৭৬ আসন পেয়ে বাংলাদেশ আওয়ামী লীগ বিরোধীদলের মর্যাদা পায় এবং শেখ হাসিনা বিরোধীদলীয় নেতা নির্বাচিত হন।
কুয়েতে নারীদের ভোটাধিকার
নারী আন্দোলনের কর্মী
নুরেয়া আল-সাদ্দানি : একজন লেখক, সম্প্রচারকারী, পরিচালক। তিনি কুয়েতে প্রথম নারী সংগঠন শুরু করেন। তিনি ১৯৭১ সালে নারীদের রাজনৈতিক অধিকার প্রদানের জন্য জাতীয় পরিষদে প্রস্তাব করেন। লুলওয়া আলমুল্লা : গত ২৬ বছর ধরে সারা বিশ্বে ও নিজ দেশ কুয়েতে নারীদের ভোটাধিকার লাভের চেষ্টা করেন। সে পারিবারিক ব্যবসার পাশাপাশি তার আসল আবেগ ছিল স্বেচ্ছাসেবী হওয়া। তিনি দাবি করেন, নারীদের ভোটাধিকার শেষ হয় নাই। এখন নারীদের পার্লামেন্টে স্থান অধিকার করতে হবে। "ফৌজদারি আদালত আজ রানা আল-সাদউনকে মুসাল্লাম আল-বারাকের বক্তৃতা পুনরাবৃত্তির ঘটনায় তিন বছরের সশ্রম কারাদণ্ড দিয়েছে।"
কুয়েত এবং আইসিসিপিআর
কুয়েত প্রথম ১৯৯৪ সালে নারীর বিরুদ্ধে বৈষম্যের সকল প্রকার বিলোপ সংক্রান্ত কনভেনশন অনুমোদন করে। এর ২ বছর পর ১৯৯৬ সালে আইসিসিপিআর নাগরিক ও রাজনৈতিক অধিকারের আন্তর্জাতিক চুক্তি অনুমোদন করে। ২০০০ সালে, কুয়েতি সরকার লিঙ্গের ভিত্তিতে বৈষম্যমূলক আইন সংশোধন করার জন্য খুব কম কাজ করে।
জাতীয়তা
জাতীয়তার ক্ষেত্রে, কুয়েতি নারীরা তাদের সন্তানদের কুয়েতের নাগরিকত্ব দেওয়ার অধিকার রাখে না যদি না তারা কুয়েতীয় পুরুষদের বিয়ে করে। কুয়েতি নারীরা আবাসিক পরিচর্যা এবং অন্যান্য অধিকার পেতে পারে না যা পুরুষরা কুয়েতবিহীন নারীদের বিয়ে করলে পেতে পারে। যদি একজন ব্যক্তি কুয়েতে বা তার বাইরে জন্মগ্রহণ করেন এবং তাদের পিতা কুয়েতি নাগরিক হন, তাহলে তারা স্বয়ংক্রিয়ভাবে নিজেরাই একজন জাতীয় নাগরিক হবে।
বকুল কথা
বকুল কথা জি বাংলায় সম্প্রচারিত একটি জনপ্রিয় টিভি ধারাহিক, যা ২০১৭ সালের ৪ ডিসেম্বর থেকে ২০২০ সালের ১ ফেব্রুয়ারি পর্যন্ত প্রচারিত হয়। এই ধারাবাহিকে অভিনয় করেছেন ঊষসী রায়, হনি বাফানা, উপনীতা ব্যানার্জী, শুভজিৎ কার সহ আরো অনেকে। এই ধারাবাহিকটি মূলত জি সার্থক এর সিন্দুরা বিন্দু ধারাবাহিকের পুনর্নির্মাণ।
কাহিনী
বকুল বারাসাতের একটি মেয়ে যে ছেলেদের মত আচরণ করে ।তার দিদি, বর্ষা, যার সাথে  নায়ক ঋষির বিয়ে ঠিক হয় । কিন্তু, বর্ষা কুনালের সাথে পালিয়ে যায় ও তাকে বিয়ে করে ।তাই, ঘটনাক্রমে বকুলের সাথে ঋষির বিয়ে হয়। বকুলের ছেলেদের মত আচরণ ঋষির অপছন্দনীয় ছিল । পরবর্তীতে, সকলে বুঝতে পারে যে, বকুলের সহজ সরল মন রয়েছে এবং সে সকলকে মন থেকে ভালবাসে ।এরপর ঋষি হয়ে যায় তার সবচেয়ে প্রিয় বন্ধু ।
একদিন বকুল জানতে পারে, তার বাবা,একজন সৎ পুলিশ অফিসার, যিনি কিছু বছর আগে মারা যান, তাঁকে খুন করা হয়েছিল । এরপর বকুল প্রতিজ্ঞা করে যে, সে তার বাবার খুনিদের খুঁজে বের করে শাস্তি দেবে । এরপর সে পুলিশ হয় এবং প্রধান আসামি রজতভ রক্ষীতকে প্রমাণসহ খুঁজে বের করে শাস্তি দেয় ।
এরপর পুলিশ হিসেবে সে সমাজে শান্তি প্রতিষ্ঠা করার জন্য বিভিন্ন সময়ে বিভিন্ন অপরাধীদের শাস্তি দেয় ।এসকল কাজে ঋষি বকুলের পাশে থাকে।
অন‍্যদিকে, বকুলের বোন, বর্ষা যে শ্বশুর বাড়িতে শান্তিতে থাকতে পারে নি, সে বকুলের সুখের সংসারের কথা জানতে পারে । সে ভাবে এসকল কিছু তার পাওয়া উচিত ছিল ।বকুলের জন্য সে কষ্টের জীবন যাপন করছে। তাই, সে বকুলের ক্ষতি করার চেষ্টা করে ।সে কিছু সন্ত্রাসীদের সাথে বন্ধুত্ব করে যারা বকুলের জন‍্য পাচার চক্রান্তে সফল হচ্ছে না । এসময় বকুলের শ্বশুর খুন হয় ।যাইহোক, ঋষির সাহায্যে এবারেও সে জয়লাভ করে।
পুনর্নির্মাণ
বাংলায় এর অধিক জনপ্রিয়তার কারণে, অন্যান্য ভাষায় এর পুনর্নির্মাণ করা হয় ।
•সাথ‍্য - জি তামিল
•সূর্যকন্ঠম - জি তেলুগু
•সাথ এন্না পেনকুট্টি - জি কেরালাম
•মিথুন রাশি - কালার্স কন্নড়
• মিত - জি টিভি
তথ্যসূত্র
1.http://www.newstechcafe.com/2017/12/bokul-kotha-on-zee-bangla-tv-plot.html#axzz52SrbmNOy
2.http://www.tellychakkar.com/tv/tv-news/wedding-drama-zee-bangla-s-bokul-kotha-180202
রামেন্দ্রসুন্দর ত্রিবেদী
আচার্য রামেন্দ্রসুন্দর ত্রিবেদী (আগস্ট ২২, ১৮৬৪ - জুন ৬, ১৯১৯) বাংলা ভাষার একজন বিজ্ঞান লেখক। তিনি ভারতের মুর্শিদাবাদে জন্মগ্রহণ করেন। তার পূর্বে বাংলা ভাষায় বিজ্ঞান চর্চার জন্য উপযুক্ত পরিবেশ ছিল না। উপযুক্ত বইয়ের অভাবই ছিল এর মূল কারণ। তিনি প্রচুর গ্রন্থ ও প্রবন্ধ রচনা করেন এবং বক্তৃতার মাধ্যমে বাঙালিদেরকে বিজ্ঞান চর্চায় অনুপ্রাণিত করেন। তাঁর কোনো মৌলিক গবেষণা বা আবিষ্কার নেই, তবে তিনি মূলত লেখনীর মাধ্যমেই একজন বিজ্ঞানী ও শাস্ত্রজ্ঞের মর্যাদা লাভ করেছেন। বিশুদ্ধ বিজ্ঞান ছাড়াও তিনি দর্শন ও সংস্কৃত শাস্ত্রের দুর্বোধ্য বিষয়গুলো সহজ বাংলায় পাঠকের উপযোগী করে তুলে ধরেন।
পরিবার ও প্রাতিস্বিক জীবন
রামেন্দ্রসুন্দর ভারতের মুর্শিদাবাদ জেলার কান্দি মহকুমার জেমো গ্রামে জন্মগ্রহণ করেন। তার বাবার নাম গোবিন্দসুন্দর এবং মা চন্দ্রকামিনী। বাংলা ভাষার চর্চার জন্য বিখ্যাত হয়েছেন রামেন্দ্রসুন্দর, কিন্তু জন্মসূত্রে তিনি বাঙালি ছিলেন না। তার পূর্বপুরুষরা বন্ধুগল গোত্রের জিঝৌতিয়া ব্রাহ্মণ সম্প্রদায়ের অন্তর্ভুক্ত ছিলেন। এই সম্প্রদায়ের লোকেরা রামেন্দ্রসুন্দরের জন্মের দু-শ বছর আগে থেকেই মুর্শিদাবাদে বসবাস করতো। এর ফলে বাংলা ভাষা ও সংস্কৃতির সঙ্গে তাদের সকলের অন্তরঙ্গ সম্পর্ক স্থাপিত হয়ে যায় এবং এক অর্থে তারা বাঙালিদের মতই বাংলার চর্চা করতে শিখেছিলেন। বিশ্ববিদ্যালয় জীবনের সূচনার আগেই ১৮৭৮ সালে মাত্র ১৪ বছর বয়সে জেমো রাজপরিবারের নরেন্দ্র নারায়ণের কনিষ্ঠ কন্যা ইন্দুপ্রভা দেবীর সঙ্গে তার বিয়ে হয়।
শিক্ষাজীবন
১৮৮২ সালে কান্দি ইংলিশ স্কুল থেকে প্রবেশিকা উত্তীর্ণ হন। বর্তমান সুরেন্দ্রনাথ কলেজে র একজন প্রাক্তনী এই রামেন্দ্র। ১৮৮৪ সালে প্রেসিডেন্সি কলেজ থেকে এফএ পরীক্ষায় দ্বিতীয় স্থান অধিকার করেন। একই কলেজ থেকে ১৮৮৬ সালে রসায়ন ও পদার্থবিজ্ঞান উভয় সাম্মানিক স্নাতক পরীক্ষাতেই প্রথম স্থান অধিকার করেন। ১৮৮৭ সালে পদার্থবিজ্ঞানে স্নাতকোত্তরেও প্রথম স্থান অর্জন করে নেন ত্রিবেদী; ১৮৮৮ খ্রিষ্টাব্দে পদার্থবিদ্যা ও রসায়নে প্রেমচাঁদ-রায়চাঁদ বৃত্তি পান। right|250px|thumb|আচার্য রামেন্দ্রসুন্দর ত্রিবেদীর প্রতিকৃতি
শিক্ষকজীবন
১৮৯২ খ্রিষ্টাব্দে রিপন কলেজে পদার্থবিজ্ঞান ও রসায়নশাস্ত্রের অধ্যাপক হন। পরে প্রথমে ছয় মাসের জন্য অস্থায়ী অধ্যক্ষ এবং শেষে স্থায়ী অধ্যক্ষ হন। ১৮৯২ সালে রিপন কলেজেই পদার্থবিদ্যা ও রসায়নশাস্ত্রের অস্থায়ী অধ্যাপক হিসেবে রামেন্দ্রসুন্দর ত্রিবেদীর কর্মজীবন শুরু হয়। পরবর্তী ছয় মাসে তিনি স্থায়ী অধ্যাপক পদে উন্নীত হন। ১৯০৩ সালে তিনি এই কলেজের স্থায়ী অধ্যক্ষ নির্বাচিত হন, আমরণ সে পদেই বহাল ছিলেন।
বিজ্ঞানসাহিত্য
তিনি বাংলা সংস্কৃতির ধারা বজায় রাখার জন্যই ১৮৯৪ সালে বঙ্গীয় সাহিত্য পরিষদ গঠন করেন যা তখনকার সর্বোচ্চ গুণমানী প্রতিষ্ঠান ছিল। তিনি ১৯০৪ থেকে ১৯১১ সাল পর্যন্ত বঙ্গীয় সাহিত্য পরিষদের সভাপতি ছিলেন।
রবীন্দ্রনাথ ঠাকুর তাঁর সম্পর্কে বলেন:"বাংলার লেখকমণ্ডলীর মধ্যে সাধারণত লিপিনৈপুণ্যের অভাব দেখা যায় না; কিন্তু স্বাধীন মননশক্তির সাহস ও ঐশ্বর্য অত্যন্ত বিরল। মনন ও রচনারীতি সম্বন্ধে রামেন্দ্রসুন্দরের দুর্লভ স্বাতন্ত্র্য ছিল। বাংলা সাহিত্যের ইতিহাসে তাঁহার সেই খ্যাতি বিলুপ্ত হইবে না। বিদ্যা তাঁহার ছিল প্রভূত, কিন্তু সেই বিদ্যা তাঁহার মনকে চাপা দিতে পারে নাই। তিনি যাহা বলিতেন, তাহার বিষয়বিচারে অথবা তাহার লেখন-প্রণালীতে অন্য কাহারো অনুবৃত্তি ছিল না।"
মৃত্যু
১৯১৯ সালের ৬ জুন তিনি মৃত্যুবরণ করেন।
রেড হাউস জাদুঘর
রেড হাউস জাদুঘর যুক্তরাজ্যের পশ্চিম ইয়র্কশায়ারের গোমার্সেলে অবস্থিত একটি ঐতিহাসিক বাড়ি এবং জাদুঘর। ১৯৬০ সালে নির্মিত ভবনটি জর্জিয় যুগে সংস্কার করা হয়েছিল। জাদুঘরটি ২০১৬ সালের শেষের দিকে বন্ধ হওয়ার পর ইংল্যান্ডের কেরক্লিজ, পশ্চিম ইয়র্কশায়ারের গমেরসালে দ্বিতীয় গ্রেড * তালিকাভুক্ত ভবন হিসাবে সংরক্ষিত রয়েছে।
ইতিহাস
রেড হাউস ১৬৬০ সালে উইলিয়াম টেইলর কর্তৃক নির্মিত হয়েছিল, এবং ১৯২০ সাল পর্যন্ত এটি টেলর পরিবারের মালিকানাধীন ছিলো। এই জাদুঘরের বৃহত সংখ্যক বিখ্যাত দর্শনার্থী ছিলো। তাদের মধ্যে ছিলেন ব্যাংকার এবং উল বণিক চার্লট ব্রোন্টে, যিনি যিহোশূয় টেইলরের কন্যা মেরি টেইলরের সাথে রো হেডে একজন ছাত্র ছিলেন। চার্লট ব্রোন্টে তার শার্লি উপন্যাসে এই পরিবার এবং বাড়ির উল্লেখ করেছেন।
রেড হাউস, এছাড়াও জন ওয়েসলি এবং চার্লস ওয়েসলি কর্তৃক নিয়মিত পরিদর্শিত হতো। জন টেইলরের বন্ধু এবং উইলিয়াম টেইলরের বড়-পৌত্র ​​ছিল মেথডিস্ট প্রচারক।
জেনা রোলান্ডস
ভার্জিনিয়া ক্যাথরিন "জেনা" রোলান্ডস (ইংরেজি: Virginia Cathryn "Gena" Rowlands; জন্ম: ১৯শে জুন ১৯৩০) হলেন একজন মার্কিন অভিনেত্রী। ছয় দশক জুড়ে তার অভিনয় জীবনে তিনি চলচ্চিত্র, মঞ্চ ও টেলিভিশনে অভিনয় করেছেন। অভিনয়ের স্বীকৃতি হিসেবে তিনি ও একটি একাডেমি সম্মানসূচক পুরস্কার, চারটি এমি পুরস্কার ও দুটি গোল্ডেন গ্লোব পুরস্কার অর্জন করেছেন।
রোলান্ডস তার প্রয়াত স্বামী জন ক্যাসাভেটিজ পরিচালিত ১০টি চলচ্চিত্রে অভিনয় করেছেন, যার মধ্যে উল্লেখযোগ্য হল আ ওম্যান আন্ডার দি ইনফ্লুয়েন্স (১৯৭৪) ও গ্লোরিয়া (১৯৮০), যার জন্য তিনি দুবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন, এবং ওপেনিং নাইট (১৯৭৭), যার জন্য তিনি শ্রেষ্ঠ অভিনেত্রী বিভাগে রৌপ্য ভল্লুক অর্জন করেন।
প্রারম্ভিক জীবন
রোলান্ডস ১৯৩০ সালের ১৯শে জুন মার্কিন যুক্তরাষ্ট্রের উইসকনসিন অঙ্গরাজ্যের ম্যাডিসন শহরে জন্মগ্রহণ করেন। তার পিতা এডউইন মারভিন রোলান্ডস ছিলেন একজন ব্যাংকার ও সরকারি নীতিনির্ধারক। তিনি উইসকনসিন প্রগ্রেসিভ পার্টির সদস্য ছিলেন। তিনি ওয়েলসীয় বংশোদ্ভূত। তার মাতা ম্যারি অ্যালেন (নিল) একজন গৃহিণী ছিলেন, তিনি পরবর্তীতে লেডি রোলান্ডস নামে মঞ্চে অভিনয় করতেন। জেনার এক ভাই ছিল, তার নাম ডেভিড রোলান্ডস।
নেত্রকোনা পল্লী বিদ্যুৎ সমিতি
নেত্রকোনা পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। নেত্রকোনা পল্লী বিদ্যুৎ সমিতি ময়মনসিংহ বিভাগের নেত্রকোনা জেলায় ০৭টি জোনাল অফিস, ০৩টি সাব-জোনাল অফিস, ০১টি এরিয়া অফিস এবং ২৪টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নেত্রকোনা পল্লী বিদ্যুৎ সমিতি নিবন্ধিত হয় ০৬ মার্চ, ১৯৯৪ সালে এবং বানিজ্যিকভাবে বিদ্যুতায়িত হয় ১৪ ফেব্রুয়ারি, ১৯৯৫ সালে।
ইতিহাস
নেত্রকোনা পল্লী বিদ্যুৎ সমিতির যাত্রা শুরু হয় ১৯৯৪ সালে। এ সমিতির অধীনে ১২টি উপজেলা, ১০০টি ইউনিয়ন ও ২৯১৪টি গ্রাম রয়েছে। এর সদর দপ্তর নেত্রকোনা জেলার চল্লিশায় অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
নেত্রকোনা পল্লী বিদ্যুৎ সমিতির পাঁচ লক্ষেরও বেশি আবাসিক গ্রাহক রয়েছে।
ক্যান্ডেলা
থাম্ব|২৯০×২৯০পিক্সেল|[[দীপন কার্যকারিতার ফাংশন|আপেক্ষিক উজ্জ্বলতার ফটোটপিক (কালো রেখা) এবং স্কোটপিক (সবুজ রেখা) ফাংশন। এই ফটোটপিকে সিআইই ১৯৩১ আদর্শ মান  (নিখুঁত কালো রেখা), জাড-ভসের ১৯৭৮ সনের পরিমার্জনকৃত উপাত্ত (ড্যাশ রেখা) সেই সাথে শার্প, স্টোকম্যান, জাগলা ও জেগলের ২০০৫ সনের উপাত্ত  (ডট রেখা) অন্তর্ভুক্ত করা হয়েছে। অনভূমিক অক্ষ ন্যানোমিটারে তরঙ্গ দৈর্ঘ্য নির্দেশ করা হয়েছে।]]
ক্যান্ডেলা হলো কোন আলোক উৎসের দীপন তীব্রতা পরিমাপের এস আই একক (সংকেত cd) ১৯৭৯ সালে সংঘটিত এস আই একক নির্ধারক ষোড়শ জেনারাল কনফারেন্স অফ ওয়েটস আন্ড মেজারসের সংজ্ঞাঃ "The candela is the luminous intensity, in a given direction, of a source that emits monochromatic radiation of frequency 540×1012 hertz and that has a radiant intensity in that direction of 1/683 watt per steradian." অর্থাৎ কোন ৫৪০×১০১২ হার্জ কম্পাঙ্কের শুদ্ধ এক-কম্পাঙ্ক আলোক উৎসের দীপ্তির বিকীরণ তীব্রতা ১/৬৮৩ ওয়াট/স্টেরাডিয়ান হলে তার ঔজ্জ্বল্য তীব্রতাকে এক ক্যান্ডেলা বলে হবে।
মানব চোখ সাধারণত ৪০০ থেকে ৭০০ ন্যানোমিটার কম্পাংকের আলো সমূহ দেখতে পায়। কম্পাংক ৫৪০ টেরা (১০১২) হার্জ মানে তরঙ্গদৈর্ঘ ৫৫৫ ন্যানোমিটার যা সবুজ। আমাদের চোখ সবুজ আলোতে সবচেয়ে সংবেদনশীল। সাধারণ মোমবাতি ১ ক্যান্ডেলার মত আলো দেয়। একটি ১০০ ওয়াটের incandescent light bulb ১২০ ক্যান্ডেলা সমপরিমাণ আলো বিতরন করে। ফোকাস LED (মোবাইল এর টর্চ) তে ২০০০ mcd এর বেশি আলো হয়।
তথ্যসূত্র
Arnob
মাসুমা সুলতান বেগম
মাসুমা সুলতান বেগম (১৫০৯ সালে মারা যান) ছিলেন ফেরঘানা ভ্যালি এবং সমরখন্দের রাণী। তিনি মোগল সাম্রাজ্যের প্রতিষ্ঠাতা সম্রাট বাবরের চতুর্থ স্ত্রী ছিলেন।
পরিবার এবং বংশধর
মাসুমা সুলতান বেগম ছিলেন সুলতান আহমেদ মির্জার পঞ্চম এবং কনিষ্ঠ কন্যা। তার মায়ের নাম হাবিবা সুলতান বেগম। তিনি সুলতান আহমেদ মির্জার পঞ্চম স্ত্রী। হাবিবা সুলতান বেগম হলেন সুলতান হুসেন আঘানের ভাইঝি। তার পাঁচজন বৈমাত্রেয় বোন ছিল। তিনি বাবরের মা কুতুগল নিগার খানমের বোন মিহির নিগার খানমের সৎ বোন ছিলেন। তিনি বাবরের প্রথম স্ত্রী আয়েশা সুলতান বেগমের বৈমাত্রেয় বোন ছিলেন। আয়েশা সুলতান বেগমকে পরে বড় বোন রাবিয়া সুলতান বেগমের প্রভাবের জন্য সম্রাট বাবর তালাক দিয়েছিলেন।
তার পিতা ছিলেন আবু সাইদ মির্জা র বড় ছেলে এবং উত্তরাধিকারী। মাসুমা সুলতানের চাচা উমর শেখ মির্জা ছিলেন ফেরঘানা ভ্যালির শাসক।
বিবাহ
সম্রাট বাবর সমরকন্দ ও আন্দিজানে পরাজিত হলে মাসুমার মা হাবিবা সুলতান বেগম মাসুমা সুলতানকে হেরাতে নিয়ে আসেন। একদিন বাবর খোরাসানে গেলে মাসুমা সুলতান তার মায়ের সাথে সেখানে এসেছিলেন। মাসুমা সুলতান সম্রাট বাবরের প্রেমে পড়ে যান। সম্রাট বাবর বলেছিলেন, "একবার আমি তার মধ্যে আমার প্রতি অনেক প্রবণতা বেড়ে উঠতে দেখলাম।" সম্রাট বাবর তাকে বিয়ে করলেন। সম্রাট বাবর কাবুলে ১৫০৭ সালে তিনি বিয়ে করেছিলেন।
মৃত্যু
বিয়ের এক বছর পর তিনি একটি মেয়ে সন্তান জন্ম দিয়েছিলেন। বাচ্চার জন্মের সময় তিনি বিছানায় অসুস্থ হয়ে পড়েছিলেন এবং মারা গিয়েছিলেন। তার নামে তার মেয়ের নাম দেওয়া হয় মাসুমা সুলতান বেগম।
তুর্কমেনিস্তানে ইসলাম
ডান|থাম্ব|230x230পিক্সেল| কোন-গুমেজ গ্রাম, নহুরের কেন্দ্রীয় মসজিদ ২০০৯সালে পিউ রিসার্চ সেন্টারের তথ্য অনুসারে, তুর্কমেনিস্তানের ৯৩.১% ব্যক্তি মুসলিম। ঐতিহ্যগতভাবে, তুর্কমেনিস্তান, উজবেকিস্তান এবং আফগানিস্তানের লোকেরা সুন্নি মুসলিম হয়। শিয়া মুসলিমদের সংখ্যা তুর্কমেনিস্তানে বেশি নয়। শিয়া মুসলিমরা আজারবাইজান এবং কুর্দি জাতি কে অনুসরণ করে। বেশিরভাগ তুর্কিলোক নিজেদেরকে মুসলিম হিসেবে পরিচিতি দেয় এবং ইসলামকে তাদের সংস্কৃতির অংশ বলে মনে করে।
ইতিহাস এবং গঠন
থাম্ব|230x230পিক্সেল| ৬৪৪ সালে স্যালিফ উমরের সাম্রাজ্য|alt= মুসলিম বিজয়ের সময় তুর্কমেনিস্তানে ইসলামের আগমন ঘটে, দ্বিতীয় এবং তৃতীয় রাশিদুন খিলাফত উমর ইবনুল খাত্তাব এবং উসমান ইবন আফ্ফান দ্বারা যা সংঘটিত হয়েছিল।
তুর্কি লোকদের মাঝে একটি পবিত্র জাতি রয়েছে যাকে "ওবলাত" বলা হয়। বিজ্ঞানীরা মনে করেন ওবলাত হলো পূর্ব পুরুষদের করা সুফিবাদ। তাদের ধর্ম মতে, প্রতিটি জাতি হলো একজন খুলাফায়ে রাশেদীনের মাধ্যমে নবী মুহাম্মদের উপর অবহিত। তাদের এই বিশ্বাস ও ওবলাতের বিভিন্ন আধ্যাত্মিক প্রদর্শনের জন্য তুর্কি লোকেরা ওবলাতদের পবিত্র বলে গণ্য করে। আঠারো এবং উনিশ শতকে, ওবলাত জাতি তুর্কমেনিস্তানেে ছোট ছোট দলে ছড়িয়ে পড়ে। তারা বিভিন্ন আয়োজনে অংশ নিত ও আশীর্বাদ করত এবং তারা বিভিন্ন জাতির মাঝে সালিশ হিসেবে কাজ করত। ওবলাতের প্রতিষ্ঠানগুলোতে কিছু কর্তৃপক্ষ রয়েছে। অনেক তুর্কিলোক যাদের মাঝে আধ্যাত্মিক শক্তি রয়েছে, তাদের পূর্বপুরুষ ওবলাত মনে করা হয় এবং এটি বিশেষ কিছু নয়।
সোভিয়েত যুগে ইসলাম
সোভিয়েত যুগে, সকল ধর্মীয় বিশ্বাসকে কুসংস্কার এবং অতীতের ঘটনা দ্বারা বিভিন্ন দল আক্রমণ চালায়। বেশিরভাগ ধর্মীয় বিদ্যালয় ও শিক্ষাব্যবস্থা বন্ধ করে দেয়া হয় এবং একটি বিশাল সংখ্যক মসজিদ বন্ধ করে দেয়া হয়। দ্বিতীয় বিশ্বযুদ্ধের সময় কেন্দ্রীয় এশিয়ায় ইসলাম প্রচারের জন্য তাশখন্দকে সদর দপ্তর করে একটি প্রশাসনিক মুসলিম বোর্ড গঠন করা হয়। বেশিরভাগ ক্ষেত্রে, মুসলিম বোর্ডটি ইসলাম প্রচারের একটি যন্ত্র হিসেবে কাজ করে। নাস্তিকতা ধর্মীয় উন্নয়নে বাধা তৈরি করে এবং তুর্কি লোকদের আন্তর্জাতিক মুসলিম সমাজ থেকে বিচ্ছিন্ন করে। কিছু ধর্মীয় নীতি, যেমন মুসলিম দাফন এবং পুরুষদের সুন্নতে খৎনা সোভিয়েত যুগেও পালন করা হত, কিন্তু গ্রাম্য এলাকায় ধর্মীয় বিশ্বাস, জ্ঞান এবং নীতি লোক রীতি হিসেবে স্থির ছিল, যা ইসলামের প্রাতিষ্ঠানিক রূপ ছিল না।
স্বাধীনতার পর ইসলাম
ডান|থাম্ব|175x175পিক্সেল|একটি নহুর মসজিদের ভেতর নামাজের জায়গা বর্তমান সরকার ইসলামকে বিশেষ গঠনে পর্যালোচনা করে, যা সোভিয়েত সময় থেকে নেয়া। তুর্কমেনিস্তান ও উজবেকিস্তানের মুসলিম ধর্মীয় বোর্ড মিলে মাভারান্নাহর মুসলিম ধর্মীয় বোর্ড গঠন করেছে। মাভারান্নাহর বোর্ডটি তাশকেন্তে গঠিত এবং তুর্কমেনিস্তানে ধর্মীয় নেতারা এটিতে অবদান রাখে।
বেশিরভাগ তুর্কি লোক নিয়মিত মসজিদে যায় না এবং তাদের আনুগত্য সবার সামনে প্রকাশ করে না। কিন্তু কিছু ইতিহ্য যেমন, বিয়ে, দাফন ও কিছু জাতীয় কাজ তারা সকলের সামনে করে। যদিও, ১৯৯০ সাল থেকে, সোভিয়েত আইনে কিছু ইতিহ্যগত বস্তু ফিরিয়ে আনার কিছু পদক্ষেপ গ্রহণ করা হয়েছে। রাষ্ট্রপতি সাপারমুরাত নিয়াজব সরকারি স্কুলগুলোতে ইসলামের প্রাথমিক শিক্ষা প্রদানের নির্দেশ দিয়েছেন। আরও ধর্মীয় প্রতিষ্ঠান, সৌদি আরব, কুয়েত এবং তুরস্কের সাহায্য নিয়ে তৈরি করা হয়েছে। আরবি ভাষায় কুরআন, হাদিস ও ইসলামী ইতিহাসের সাহায্যে স্কুল ও মসজিদে ইসলামের শিক্ষা প্রধান করা হয়। তুর্কমেনিস্তানের সরকার ধর্মীয় নিরপেক্ষ এবং ধর্মীয় বিশ্বাসের স্বাধীনতা দিয়ে থাকে, যা ১৯৯১ সালের আইনে উল্লেখ করা হয়েছ। উপরন্তু, যিনি ধর্মীয় শিক্ষা দিয়ে থাকেন তাকে নিয়োগ করা বা বরখাস্ত করার অধিকার সরকারের রয়েছে। স্বাধীনতার পর, তুর্কমেনিস্তানে ইসলামী নেতৃত্বের অগ্রগতি হয়েছে, কিন্তু বেশিরভাগ অংশ এখনো সরকারের আওতায়।
অপরদিকে, কিছু মুসলিম নেতৃবিন্দ সরকারের এই ধর্ম নিরপেক্ষতাকে বিরোধ করে। বিশেষ করে সরকার যে সাম্যবাদী দল দ্বারা নিয়ন্ত্রিত হচ্ছে তার বিপক্ষে এই নেতারা কাজ করছে। সরকারি আওতার বাইরে কিছু নেতা ও শিক্ষক জনগনের ইসলামিক জ্ঞান বৃদ্ধি এবং সমাজে ইসলামের অবদানকে বৃদ্ধি করতে কাজ করছেন।
ইয়েস বস
ইয়েস বস (Yes Boss) এটি ১৯৯৭ সালের একটি বলিউড চলচ্চিত্র। ছবিটি পচালনা করেছেন আজিজ মির্জা। ছবিটিতে অভিনয় করেছেন শাহরুখ খান, জুহি চাওলা ও আদিত্য পান্চলি। এটি ১৯৯৭ সালের ১৮ জুলাই মুক্তি পায়। ছবিটি For Love or Money নামের চলচ্চিত্রের কাহিনীর ছায়া অবলম্বনে নির্মিত। ছায়াছবিটি ১৯৯৭ সালে বলিউডে মুক্তিপ্রাপ্ত সর্বাধিক আয়ের তালিকায় ১৩ তম ব্যবসাসফল ছবি । চলচ্চিত্রটির তামিল সংস্করণ গুরু এন আলু ২০০৯ সালে মুক্তি পায়।
কাহিনী সংক্ষেপ
সীমা জুহি চাওলা, এক উচ্চাকাঙ্ক্ষী তরুণী ও উঠতি মডেল। রাহুল আর সীমার পরিচয় হয় কিন্তু সিদ্ধার্থ সীমাকে পছন্দ করে তার লালসা মেটানোর জন্য এবং রাহুলকে বলে সীমাকে ফাঁদে ফেলতে, যাতে সে তাকে ভোগ করতে পারে। অন্য উপায় না পেয়ে রাহুল তাই করে । কিন্তু রাহুলের মনের মধ্যে সীমার জন্য ভালোবাসা জন্ম নেয়। সীমা যদিও সিদ্ধার্থের প্রেমে পড়ে, কিন্তু তার স্ত্রীকে বোকা বানাতে সীমা ও রাহুল ছদ্ম স্বামী স্ত্রীর অভিনয় করতে বাধ্য হয় । কিন্তু বিদেশে শুটিং করতে যেয়ে সীমা ধীরে ধীরে রাহুলের সরলতায় মুগ্ধ হয়।
রাহুলের মায়ের হৃৎপিণ্ডের সমস্যার কারণে তিনি কোন মানসিক আঘাত সহ্য করতে পারেন না। ভূষণ গুলশান গ্রোভার রাহুলকে চাপে রাখতে রাহুলের মাকে জানায় রাহুল বিবাহিত। মাকে ভালো রাখতে রাহুল ও সীমা তাদের ছদ্ম স্বামী স্ত্রীর অভিনয় চালিয়ে যেতে বাধ্য হয় এবং এক পর্যায়ে একে অন্যের প্রেমে পড়ে।
যখন সিদ্ধার্থ এ কথা জানতে পারে সে রাহুলকে চাকরি থেকে বরখাস্ত করে । কিন্তু ভালবাসার জয় হয় যখন সীমা বিত্ত বৈভব ছেড়ে রাহুলের কাছে ফিরে যায়।
সঙ্গীত
ইয়েস বস সাউন্ড ট্র্যাক এ্যালবাম - যতিন ,ললিত
মুক্তির সময়- ১৯৯৭ ধরন- ছায়াছবির গান দৈর্ঘ্য	 ৩০:২১
সাউন্ড ট্র্যাক
১ মে কোঁই এয়সা গীত গায়ু অভিজিত, অলকা ০৫:১১ ২ চুড়ি বাজে হ্যাঁয় কাহি উদিত নারায়ন, অলকা ০৫:০৫ ৩ চান্দ তারে	 অভিজিত ০৪:৪৮ ৪ সুনিয়ে তো অভিজিত ০৫:১২ ৫ জাতা হ্যাঁয় টু কাহা অভিজিত ০৫:৩৫ ৬ এক দিন আপ কুমার শানু, অলকা ০৪:৩০
ফিল্মফেয়ার পুরস্কার
জয়ী •	শ্রেষ্ঠ গায়ক - অভিজিত - "মে কোঁই এয়সা গীত গায়ু " মনোনয়ন •	শ্রেষ্ঠ অভিনেতা - শাহরুখ খান •	শ্রেষ্ঠ অভিনেত্রী - জুহি চাওলা •	শ্রেষ্ঠ সঙ্গীত - যতীন-ললিত •	 শ্রেষ্ঠ গীতিকিতিকারজাভেদ আখতার- চান্দ তারে •	[[ ফিল্মফেয়ার শ্রেষ্ঠ খল অভিনেতা - আদিত্য পাঞ্চলি
বাগরাতানী রাজবংশ
বাগরাতুনি বা বাগরাতিদ (Բագրատունի, ) রাজবংশটি আর্মেনিয়ার এক রাজকীয় পরিবার ছিল, যা মধ্যযুগে আর্মেনিয়া রাজ্যের অনেক আঞ্চল শাসন করেছিল। সিয়ুনিক, লোরি, ভাসপুরাকান, বনন্দ, তরণ ও টাক প্রভৃতি অঞ্চল এই রাজবংশ দ্বারা শাসিত হয়েছিল।
প্রাথমিক ইতিহাস
বাগরাতিদ পরিবার প্রথমে নাখারারস হিসাবে আবির্ভূত হয়। নাখারারস হলো আর্মেনিয়ান বংশদ্ভূত একটি অভিজাত সম্প্রদায় এর সদস্য। তাদের জমিদারি কোরুহ্‌ নদীর উপত্যকার ইস্পির অঞ্চলে ছিল। ২৮৮-৩০১ সালের প্রথম দিকে, বাগরাতিদ প্রিন্স সামবাত এই বংশ এর সাথে আসপেট এবং তাগাতির শিরোনাম যুক্ত করেন। আস্পেট এর অর্থ হলো ঘোড়ার প্রভু এবং, তিগাতির অর্থ হলো- রাজা’র অভিষেক।
প্রিন্স সাইরিল টয়ম্যানওফ এর মতে, প্রাচীনতম বাগরাতিদ প্রিন্স এর ধারাবিবরণী পাওয়া যায় ৩১৪ খ্রিষ্টাব্দে। ৮ম শতাব্দীতে, ৭ম সাম্বাত বাগরাতানি আব্বাসীয় খেলাফতের বিরদ্ধে বিদ্রোহ করেন, কিন্তু তিনি পরাজিত হন।
আর্মেনিয়ায় বাগরাতিদ
আর্মেনিয়ার বাগরাতিদ প্রিন্সরা খ্রিস্টপূর্ব ১ম শতক থেকেই  পরিচিত ছিল যখন তারা আরতাক্সিয়াদ রাজবংশে কাজ করতো। আর্মেনিয়ার সবচেয়ে উন্নতমানের পরিবারদের বিপরীতে, তারা সমতল ভূমির একমাত্র জমিদার ছিল, তারা ম্যামিকোনীয়দের বিরোধিতা করেছিল, যারা উক্ত যুক্ত ভূখণ্ড অঞ্চলটি পরিচালনা করেছিল। আর্মেনিয়ান সম্ভ্রান্ত ব্যক্তি সংঘের মতে—এরাই ছিলেন প্রথম দিকের বাগরাতিদ প্রিন্স যাঁরা ছিলেন উক্ত রাজ্যের পূর্বপুরুষ। প্রথম অ্যাশট ছিলেন প্রথম বাগরাতিদ রাজা,  পাশাপাশি তিনি ছিলেন রাজকীয় বাগরাতদ রাজবংশের প্রতিষ্ঠাতা। ৮৬১ খ্রিষ্টাব্দে তিনি বাগদাদের আদালত কর্তৃক রাজপুতদের প্রধান হিসেবে স্বীকৃত হন, যাঁরা স্থানীয় আরব আমিরদের সাথে যুদ্ধে জড়িয়ে পড়ে। তিনি এশট যুদ্ধে জয়ী হন এবং ৮৮৫ খ্রিষ্টাব্দে বাগদাদে আর্মেনীয়দের রাজা হিসেবে স্বীকৃতি লাভ করেন। কনস্টান্টিনোপল থেকে তিনি ৮৮৬ সালে স্বীকৃতি লাভ করেন। আর্মেনীয় জাতিকে একটি পতাকা দিয়ে একত্রিত করার প্রচেষ্টায়, বাগরাতিদরা আর্মেনীয় উচ্চ বংশের পরিবারগুলোর সাথে নিজ বংশধরদের একধরনের নাম মাত্র বিবাহ দেন । অবশেষে, শিল্পমনুষ্ঠ ও সিউনিসের মতো কিছু ঊর্ধ্বতন পরিবার কেন্দ্রীয় বাগরাতিদ কর্তৃপক্ষ থেকে ছিটকে যায়।   ৩য় আশট (দয়ালু) তাদের রাজধানীকে এনিতে স্থানান্তরিত করেন যা বর্তমানে এর ধ্বংসাবশেষ এর জন্য বিখ্যাত। তারা বাইজানটাইন সাম্রাজ্য এবং আরবদের মধ্যে প্রতিযোগিতার আয়োজন করে শক্তি ধরে রাখে।
তারা ফার্সি-প্রভাবিত “রাজাদের রাজা” শিরোনাম গ্রহণ করেন। যাইহোক, ১০ শতকের শুরুতে যখন সেলজুক এবং বাইজানটাইন চাপের মুখে ঐক্য প্রয়োজন ছিল তখনই বাগরাতানিরা বিভিন্ন শাখায় বিভক্ত হয়ে পড়ে, এবং একসময়ের ঐক্যবদ্ধ রাজত্বকে ভেঙে দেয়। অ্যানি শাখার শাসন ১০৪৫ খ্রিষ্টাব্দে বাইজান্টাইনস দ্বারা পরাজিত হয়ে শেষ হয়।
ফতেজংপুর ইউনিয়ন, চিরিরবন্দর
ফতেজংপুর ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ৬৬.৪৩ কিমি২ (২৫.৬৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৪,৩২২ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১১টি।
এস. এম. আল হোসাইনী
'''এস. এম. আল হোসাইনী''' ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারি কর্ম কমিশন'-এর জন্য নিয়োগপ্রাপ্ত চতুর্থ চেয়ারম্যান।
কর্ম জীবন
আল হোসাইনী ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ ‘বাংলাদেশ সরকারি কর্ম কমিশন’-এর চতুর্থ চেয়ারম্যান; ফয়েজ উদ্দীন আহমেদের অবসর গ্রহণের পর ১৯৮৬ সালের ১ জুন তারিখে তিনি চেয়ারম্যান হিসাবে দায়িত্ব লাভ করেন এবং ১৯৯১ সালের ১ মে পর্যন্ত এই পদে অধিষ্টিত থাকেন।